A Törvényszék 2025. június 11-i ítélete – Coinbase kontra EUIPO – bitFlyer (coinbase)
(T-46/24. sz. ügy)1
(„Európai uniós védjegy – Megsemmisítési eljárás – Az Európai Uniót megjelölő coinbase nemzetközi szóvédjegy lajstromozása – Feltétlen törlési ok – Rosszhiszeműség – A 207/2009/EK rendelet 52. cikke (1) bekezdésének b) pontja [jelenleg az (EU) 2017/1001 rendelet 59. cikke (1) bekezdésének b) pontja]”)
Az eljárás nyelve: angol
Felek
Felperes: Coinbase, Inc. (Oakland, Kalifornia, Egyesült Államok) (képviselő: M. Maier és A. Nordemann ügyvédek)
Alperes: az Európai Unió Szellemi Tulajdoni Hivatala (EUIPO) (képviselő: T. Klee meghatalmazott)
A másik fél az EUIPO fellebbezési tanácsa előtti eljárásban: bitFlyer Inc. (Tokió, Japán)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) ötödik fellebbezési tanácsa 2023. november 29-én hozott határozatának (R 1751/2020-5. sz. ügy) hatályon kívül helyezését és megváltoztatását kéri.
Rendelkező rész
A Törvényszék a keresetet elutasítja.
A Törvényszék a Coinbase, Inc.-et kötelezi a költségek viselésére.
____________
1     HL C, C/2024/2053, 2024.3.18.